Halusimme sujuvoittaa sarjaamme niin, että jäljelle jäävä tuotevalikoima olisi mahdollisimman selkeä ja merkityksellinen, mutta kuitenkin ihonhoidollisesti kaikenkattava. Halusimme myös keskittää valikoimamme päivittäisihonhoitoon, sillä uskomme vahvuutemme olevan juuri ainutlaatuisissa, selkeissä ja hyvin siedetyissä kasvojen perusihonhoitotuotteissa.
Valitettavasti tämä tarkoitti kuitenkin sitä, että jouduimme poistamaan valikoimastamme useita tuotteita, jotka eivät mielestämme täyttäneet näitä kriteereitä ja jotta pystyimme keskittämään voimavaramme jäljelle jäävään kokonaisuuteen. Poistuneita tuotteita ovat mm. Acne-perheen tuotteet, vartalonhoitotuotteet, jauhetuotteet, Jelly Wash, Cream & Wash, Oil Wash & Care, Mineral Spray Toner sekä Sensitive Spray Toner. Poistuneita tuotteita ei toistaiseksi olla tuomassa takaisin valikoimaan.
Hydra Spray Toner soveltuu korvaavaksi tuotteeksi Mineral Spray Tonerille kuivan ja sekaihon hoidossa
Balance Spray Toner soveltuu korvaavaksi tuotteeksi Sensitive Spray Tonerille herkän, punoittavan ja ärtyneen ihon hoidossa
AHA Spray Toner korvaa Acne Spray Tonerin ainesosiltaan lähes täydellisesti, joten se soveltuu kuivan ja sekaihon lisäksi myös akneihon hoitoon